open-index/open-wikipedia-markdown huggingface dataset:
Matrox

**Matrox Electronic Systems Ltd** je kanadská spoločnosť sídliaca v meste Dorval v provincii Quebec , ktorá sa zameriava na produkciu grafických kariet a grafických adaptérov a vybavenia pre osobné počítače. Založili ju členovia Lorne Trottier a Branko Matić. Názov spoločnosti pochádza zo začiatočných písmen "ma" zo slova Matić, "tro" zo slova Trottier spolu s písmenom "x" ako excelentný.

Špecializuje sa na profesionálne viacobrazovkové grafické karty, ktoré umožňujú pripojiť viac ako jeden monitor k jednej grafickej karte. Cieľová zákaznícka základňa pozostáva predovšetkým z používateľov 2D a 3D grafiky, videa, vedeckých, medicínskych, vojenských a finančných aplikácií.

Počas 90. rokov 20. storočia vynikli grafické karty série Matrox Millennium kvôli výnimočnej rýchlosti v 2D a v kvalite zobrazenia. Spoločnosť sa rozhodla upriamiť na vývoj podnikových grafických potrieb, hlavný prúd si rozdelili konkurenčné spoločnosti. V prvých rokoch 21. storočia pokračovalo zameranie kariet pre špecializované trhy, predovšetkým pre podnikové, priemyselné a vládne aplikácie. V posledných rokoch spoločnosť má nie väčší ako 3-5 percentný podiel celkového trhu s grafickými kartami.

Kategória:Podniky v Kanade
Trolejbusová ulica

**Trolejbusová ulica** v Košiciach je pomenovaná ako jediná na Slovensku po tomto dopravnom prostriedku, keďže vznikla ako účelová komunikácia na prepojenie trolejbusovej dráhy s jej vozovňou v mestskej časti Džungľa. Cesta vznikla v roku 1993, kedy bola spustená aj trolejová dráha. Medzitým sa z nej stala čulá ulica lemovaná stavbami veľkopredajcov (TESCO, OBI).

Kategória:Ulice v Košiciach
Kategória:Košice - Džungľa
General Motors

**General Motors Corporation**, alebo aj **GM**, je americká spoločnosť ktorá sídli v Detroite (Michigan). Bola najväčšou automobilovou spoločnosťou 77 rokov za sebou (2007). Svoje podniky má v 30 štátoch po celých USA a ďalších 33 krajinách. V roku 2020 mala spoločnosť obrat 122,49 miliárd dolárov a 155 000 zamestnancov.

## História
Pôvodná firma bola založená v roku 1908, v meste Flint, Michigan.  

Dňa 8. júna 2009 spoločnosť General Motors vyhlásila bankrot. Dňa 10. júla 2009 pôvodná spoločnosť General Motors predala aktíva a niektoré dcérske spoločnosti úplne novej spoločnosti, vrátane ochrannej známky "General Motors". Záväzky zostali pôvodnej spoločnosti GM, ktorá sa premenovala na spoločnosť Motors Liquidation Company, čím sa spoločnosti zbavili mnohých záväzkov a vznikla nová spoločnosť GM. 

Firma má po celom svete 396 pobočiek na šiestich kontinentoch. 

## Referencie

## Externé odkazy
* http://www.gm.com


Kategória:Automobilky USA
Matrox Mystique

right|thumb|Matrox Mystique 220

**Matrox Mystique** a **Mystique 220** sú 2D a 3D grafické akcelerátory pre osobné počítače od spoločnosti Matrox. Pôvodný model bol uvedený v roku 1996, mierne upravený model Mystique 220 v roku 1997.

Bol to 64-bitový 2D GUI a video akcelerátor (MGA1064SG) s podporou 3D akcelerácie. Používal 64-bitovú pamäť SGRAM namiesto drahšej WRAM, ktorú používala Matrox Millennium. K dispozícii bol vo vyhotovení s pamäťou od 2 MB do 8 MB. Karta obsahovala rôzne porty na rozšírenie pamäte a na prídavné hardvérové periférie. 8 MB verzia používala pamäťový rozširujúci modul. Prídavné karty od Matroxu zahŕňali Rainbow Runner Video, čo bola karta, ktorá podporovala prehrávanie MPEG-1 a AVI videa s video vstupom a výstupom. Ďalšie rozšírenie bolo Rainbow Runner TV, ISA TV tuner na sledovanie televízie v počítači.

Kategória:Grafické karty Matrox
Turie Pole

**Turie Pole** je zaniknutá obec pri Hornom Tisovníku. Prvá písomná zmienka pochádza z 14. storočia. V roku 1921 v nej žilo 976 obyvateľov v 210 domoch. Obyvatelia boli vysťahovaní. Zanikla v roku 1951 v dôsledku zriadenia vojenského obvodu Lešť.

## Referencie


## Externé odkazy
* Chytilův místopis, strana 1007 na českom webe www.zanikleobce.cz

Kategória:Slovenské obce zaniknuté vysídlením
Flint

**Flint** je mesto v USA, v aglomerácii Detroitu v Michigane. Bola tu založená spoločnosť General Motors v roku 1908.

## Referencie

## Iné projekty


Kategória:Mestá v Michigane
Dvorce (zaniknutá obec)

**Dvorce** bola obec v Levočskom okrese. Zanikli v dôsledku zriadenia vojenského obvodu Javorina.

Kategória:Slovenské obce zaniknuté vysídlením
Kategória:Javorina (vojenský obvod)
Jan Skácel

**Jan Skácel** (* 7. február 1922, Vnorovy - † 7. november 1989, Brno) bol český básnik moravskej národnosti.

Pochádzal z učiteľskej rodiny. Gymnázium navštevoval v Břeclavi a v Brne-Králově Poli. Počas 2. svetovej vojny bol v totálnom nasadení na stavbách v Rakúsku. Od roku 1948 pracoval ako redaktor kultúrnej rubriky brnianskych novín Rovnost, v roku 1952 musel však odísť a po robotníckom intermezze nastúpil v roku 1953 do literárno-dramatického oddelenia brnianskeho rozhlasu. V rokoch 1963 - 1969 bol šéfredaktorom časopisu „Host do domu”. Od 70. rokov, po zániku Hosta, sa venoval iba literatúre.

## Básnické zbierky
* *Kolik příležitostí má růže* – 1957
* *Co zbylo z anděla* – 1960
* *Hodina mezi psem a vlkem* – 1962
* *Smuténka* – 1965
* *Metličky* – 1968
* *Dávné proso* – 1981
* *Naděje s bukovými křídly* – 1983
* *Odlévání do ztraceného vosku* – 1984
* *Kdo pije potmě víno* – 1988, posledné autorovo dielo
* *Noc s Věstonickou venuší* – výber z ľúbostných veršov
* *A znovu láska* – 1991
* *Stracholam* – 1993 - výber básní

## Iné projekty

Kategória:Českí spisovatelia
Kategória:Narodenia v 1922
Kategória:Úmrtia v 1989
Kategória:Absolventi Masarykovej univerzity
Valerij Kupko

**Valerij Kupko** (* 1962, Zelený Háj, Ukrajina) je slovenský básnik, prekladateľ a rusista.

Narodil sa na Ukrajine. V roku 1978 sa jeho rodina presťahovala späť na Slovensko.

## Odborné publikácie
* 2007 *[[Slovník ruskej literatúry 11.-20. storočia]]* (spoluautor)
* 2009 *[[Krátky slovník ruskej kultúry 20. storočia]]*
* 2013 *Ruská literatúra 18.- 21.storočia* (spoluautor)
* 2014 *[[Slovník ruskej umeleckej kultúry 20. storočia]]*

## Básnické zbierky
* *Nestálosť* (1994)
* *Skomorošina* (1996; v ruštine)
* *Mucha v uche* (1997; v ruštine)
* *Líza tichšia ako kláštor* (2000)
* *Dom bez svitla* (2004; v rusínčine)
* *Zabudnutá štvrtá strana* (2014)

Kategória:Slovenskí básnici
Kategória:Slovenskí literárni vedci
Kategória:Slovenskí prekladatelia
Kategória:Slovenské osobnosti ukrajinského pôvodu
Fiat 600

**Fiat 600** je malý osobný automobil, ktorý produkovala talianska automobilová spoločnosť Fiat v rokoch 1955 až 1969. Je  dlhý, dvojdverový, na svoju dobu hospodárny automobil so štyrmi strunovými sedadlami. Motor je umiestnený vzadu za zadnou nápravou, typ Tudor. Pod prednou kapotou je umiestnená palivová nádrž, akumulátor, nádržka ostrekovačov a rezervné koleso. Fiat 600 má malý úložný priestor. 

## Konštrukcia
Štvorvalcový motor s rozvodom OHV je chladený vodou, chladič je umiestnený vzadu pri motore. Jednokanálový výfuk je priamo na výfukovom rozvode, prechádza len spodným krytom karosérie. 

Kúrenie je riešené priamo cez chladič motora vzduchovým tunelom vedúcim dopredu. V tuneli sa nachádza sytič, ručná brzda a radiaci systém s pákou. Hlavná klapka kúrenia a jej ovládacia páčka je nad tunelom pred zadnými sedadlami, vykurovanie zadnej časti auta je zpoza zadného operadla sedadla.

Štvorstupňová prevodovka s náhonom na zadnú nápravu cez pružné spojky na polo osách, ako aj elektrický štartér sú umiestnené za sklápacím zadným operadlom pod tvarovaným krytom.

Predná náprava s trojuholníkovými ramenami je riadená šnekovým riadením s olejovou náplňou cez tyče a guľové čapy. Odpruženie je vpredu riešené cez listové perá, vzadu cez struny. Na oboch nápravách sú olejové piestové tlmiče. Kolesá sú jednoduché, diskové. 

Automobil má jednoduché hydraulické brzdy, bubnové s lankovou ručnou brzdou na zadnú nápravu.

Hlavné predné svetlomety s sú vybavené dvojvláknovými žiarovkami a parkovacími svetlami aj v smerovkách, ktoré sú taktiež aj na predných blatníkoch. Zadné kombinované svetlá obsahujú len smerovky, koncové a brzdové svetlá s dvojvláknovými žiarovkami a odrazové sklíčka. Svetlá nesvietia pri vypnutom kľúči zapaľovania. Interiérové svetlo je umiestnené v spätnom zrkadle a osvetlenie tachometra má vlastný vypínač.

Na prístrojovej doske sa nachádza tachometer s kontrolkami dobíjania a tlaku oleja, palivomerom a kontrolkou prehriatia motora. Vľavo sú okrúhle kontrolky smeroviek, diaľkových a parkovacích svetiel. V strede páčkové spínače svetiel, stieračov, spomínaný spínač osvetlenia tachometra a spínacia skrinka zapaľovania. Prepínače svetiel a smeroviek sú na ľavej strane volantu, v jeho strede tlačidlo klaksónu.

Pod prístrojovou doskou nad úložnou poličkou sa nachádza tiahlo ručného plynu, klapky kúrenia predného skla a nôh a tlačidlo mechanickej pumpy ostrekovačov.

## Zdroje
*

## Iné projekty

600
Kategória:Miniautomobily
Fernando Morientes

**Fernando Morientes Sánchez** (* 5. apríl 1976, Cilleros, Cáceres) je bývalý španielsky futbalista. Hrával za kluby Valencia CF, Liverpool F.C., AS Monaco, Albacete, Real Zaragoza a hlavne Real Madrid kde hrával v rokoch 1997 až 2005. Bol súčasťou úspešného tímu Realu, ktorý vyhral Ligu majstrov trikrát v rokoch 1998 až 2002 (2. miesto v 2004 s Monacom) a španielsku ligu dvakrát.

## Klubová kariéra
Vo veku 17, Morientes začal so svojou profesionálnou kariérou za klub Albacete v 1993. Tu odohral dve sezóny, pričom strelil 5 gólov v 22 zápasoch. Morientes prestúpil do Real Zaragoza v 1995, kde odohral dve sezóny. Tu hrával aj strielal góly pravidelne - 30 gólov v 66 zápasoch.

Jeho výkony za Zaragozu prilákali vedenie bohatého klubu Real Madrid. V lete 1997 prestúpil do tohto klubu za približne 6,6 milióna eur. Tu tvoril úspešnú útočnú dvojicu s Raulom Gonzálezom. V jeho prvej sezóne strelil 12 gólov v 33 zápasoch. Tiež v tejto seźone triumfoval Real v Lige majstrov.

Na začiatku sezóny 2003-04 prebehli viaceré rokovania s nemeckým klubom Schalke 04 neúspešne, no Morientes nakoniec odišiel na hosťovanie do francúzskeho klubu AS Monaco. Tu sa Morientesovi darilo, v lige strelil v 28 zápasoch 10 gólov a zažiaril hlavne v Lige majstrov. AS Monaco sa prekvapujúco stretlo vo finále s FC Portom, ktorému ale podľahlo. Morientes sa 9 gólmi stal najlepším strelcom súťaže a ironicky jeho gól rozhodol o postupe Monaca cez Real Madrid v štvrťfinále. 

Po návrate do Realu boli jeho možnosti na návrat do základnej zostavy obmedzené aj príchodom Michaela Owena. V januári 2005 za 6,3 miliónov libier prestúpil do anglického klubu Liverpool F.C. Počas pôsobenia v Reale dokázal Morientes streliť 72 gólov v 128 zápasoch.

Za Liverpool debutoval proti rivalom z Manchestru United a jeho prvý gól strelil 1. februára 2005 proti Charltonu Athletic. Liverpool v tejto sezóne triumfoval v Lige majstrov, ale Morientes nehral vo finálovom zápase proti A.C. Milánu.

Aj keď mal Morientes pri príchode do Liverpoolu výbornú reputáciu, nedarilo sa mu tak, v sezóne 2004-05 strelil len 3 góly. 

V júli 2006 prestúpil do španielskeho klubu Valencia CF za približne 3 milióny libier.

Kategória:Narodenia v 1976
Kategória:Španielski futbalisti
Kategória:Hráči Real Madrid CF
Kategória:Hráči Liverpool FC
Kategória:Hráči Valencia CF
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Fitnes

right|thumb|Posilňovacie stroje

**Fitnes** sú športové aktivity a celkový životný štýl, ktorý má za cieľ všeobecnú telesnú kondíciu, zdatnosť, zlepšenie držania tela, zlepšenie konceptu postavy a pod. pri súčasnom pôsobení na upevňovanie zdravia a rozvoji sily. Na fitnes cvičeniach sa používajú okrem tradičných činiek aj rôzne špeciálne stroje, trenažéry a pod., ktoré sú bežne k dispozícii vo fitnes centrách. Okrem cvičenia záujemcovia obyčajne dodržiavajú aj určitý diétny režim, prípadne používajú rôzne doplnky výživy.

Medzi najznámejšie osobnosti a predstaviteľky ženského fitnes na Slovensku patria Zora Czoborová alebo Marietta Žigalová. Najvýraznejší predstaviteľ mužského fitnes je Daniel Medo.

## Iné projekty


Kategória:Zdravie
Maltodextrín

náhľad|Maltodextrín
**Maltodextrín** je oligosacharid a výživový doplnok pre športovcov a fyzicky aktívnych ľudí. Vzniká spojením piatich molekúl glukózy. 

Používa sa na zvýšenie energetického príjmu. Je to komplex zložených cukrov, po užití plynule dodáva glukózu do krvného obehu a vhodne dopĺňa svalový glykogén. Podľa výrobcu nespôsobuje žiadne zažívacie ťažkosti..

Kategória:Výživa
Kategória:Polysacharidy
Otrokárstvo

**Otrokárstvo** alebo **otrokárske zriadenie** môže byť:
*systém využívajúci prácu otrokov, pozri otrokárstvo (využívanie otrokov)
*v marxistickej historiografii: otrokárska spoločnosť

**Otrokárstvo** môže byť:
*obchod s otrokmi
*v biológii: jav u mravcov, pri ktorom robotnice jedného druhu mravcov (otrokári) napádajú hniezdo iného druhu mravcov a odnášajú mu plody, z ktorých sa vyvinú robotnice pracujúce pre otrokárov, pozri otrokárstvo (mravce)
Oliver Kahn

thumb|200px
**Oliver Rolf Kahn** (* 15. jún 1969, Karlsruhe, Nemecko) je bývalý nemecký futbalový brankár. Hrával za Nemecko (1995 až 2006) a väčšinu svojej klubovej kariéry za Bayern Mníchov (od 1994). Má prezývku "King Kahn" alebo "Titan."

## Úspechy a ocenenia
Klubové tituly:
* Bundesliga: 1997, 1999, 2000, 2001, 2003, 2005, 2006
* Nemecký pohár: 1998, 2000, 2003, 2005, 2006
* Liga-Pokal: 1997, 1998, 1999, 2000, 2004, 2007

* Pohár UEFA: 1996
* Liga majstrov UEFA: 2001
* Interkontinentálny pohár: 2001

Národné mužstvo:
* Majstrovstvá Európy: 1996
* Majstrovstvá sveta druhé miesto: 2002
* Majstrovstvá sveta bronzová medaila: 2006
* Pohár konfederácie UEFA  bronzová medaila: 2005

Individuálne ocenenia:
* Hráč zápasu: v zápase finále Ligy majstrov v roku 2001
* Najlepší brankár sveta IFFHS - 1. miesto: 1999, 2001, 2002
* Najlepší brankár sveta IFFHS - 2. miesto: 2000
* Najlepší brankár sveta IFFHS - 3. miesto: 2003
* Najlepší brankár sveta IFFHS - 4. miesto: 2004
* Najlepší európsky brankár: 1999, 2000, 2001, 2002
* Zlatá lopta - bronz: 2001, 2002
* Klubové ocenenia UEFA - Najlepší brankár: 1999, 2000, 2001, 2002
* Nemecký futbalista roka: 2000, 2001
* Najlepší futbalista sveta: druhé miesto v 2002
* Najlepší brankár Bundesligy: 1994, 1997, 1998, 1999, 2000, 2001, 2002
* Zlatá lopta majstrovstiev sveta: 2002
* Najlepší brankár MS: 2002
* FIFA 100 - 125 najlepších žijúcich hráčov, vybraný Pelém: 2004 
* All-Star Team MS 2002
* UEFA Cena Fair-Play: 2001
* Silbernes Lorbeerblatt: 2006
* "SPORT-BILD"-Cena: 2006

## Referencie


## Iné projekty
 

Kategória:Nemeckí národní futbalisti
Kategória:Hráči Bayern München
Kategória:Hráči Karlsruher SC
Kategória:Majstri Európy vo futbale
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Osobnosti z Karlsruhe
Sója

**Sója** () je rod rastlín ktorý zastupuje jednoročné, viacročné až trváce byliny z čeľade bôbovité (*Fabaceae*). Prirodzený areál rodu zahŕňa oblasti od Ázie po Austráliu. Na Slovensku sa pestuje vzácne na poliach iba jediný zástupca tohto rodu – sója fazuľová (*Glycine max*).

## Význam a využitie
Sója je jedným z najdôležitejších rodov strukovín. Ročné a viacročné druhy sóje sú si významne vzdialene príbuzné. Divoké trvalé druhy sóje majú veľký potenciál pre ich šľachtenie. Tieto druhy sú morfologicky, cytologicky a genomicky mimoriadne rozmanité, rastú vo veľmi rozmanitých klimatických podmienkach a majú široké geografické rozšírenie.

Sú bohatým zdrojom agronomicky užitočných génov. Rod sója ponúka dobrý model pre štúdium evolúcie v prírodných allopolyploidoch.

## Zoznam druhov
V rámci rodu eviduje databáza semenných rastlín POWO tieto súčasné druhy:

## Referencie

## Iné projekty


Kategória:Bôbovité
Kategória:Flóra Ázie
Kategória:Strukoviny
Kategória:Olejniny
Tepelný izolant

**Tepelný izolant** je látka, ktorá vedie zle (alebo vôbec) teplo, tzn. má nízku tepelnú vodivosť.

Veličina, ktorá umožňuje porovnanie látok podľa tepelnej vodivosti, sa nazýva súčiniteľ tepelnej vodivosti. Tepelné izolanty majú súčiniteľ tepelnej vodivosti nízky.

Opakom tepelného izolantu je tepelný vodič.

## Príklad tepelného izolantu
Najlepšími tepelnými izolantami sú plyny a kvapaliny, ktoré rýchlejšie ako vedením prenášajú teplo prúdením.

Z pevných látok sú dobrými tepelnými izolantami predovšetkým látky, ktoré obsahujú veľa plynu (vzduchu), napr. sklenená vata, perie, srsť, sklo, drevo, penový polystyrén, a pod. V stavebníctve sa pre lepšiu tepelnú izoláciu používajú tehly s dutinami. Z látok neobsahujúcich plyny sú dobrými tepelnými izolantami napr. plasty, alebo bakelit.

## Využitie
Tepelné izolanty sa využívajú všade tam, kde je potrebné zabrániť predávaniu tepla (úniku tepla) - zateplenie fasád domov, potrubí a pod., alebo v prípade, kedy treba zabrániť ohrevu materiálu (drevené držadlá kuchynského riadu a pod.).
 
Typickým príkladom je zimné oblečenie, ktoré izoluje teplo vďaka vzduchu, ktorý je uzatvorený medzi vláknami vlneného svetra, na podobnom princípe fungujú duté vlákna, alebo perie.

## Pozri aj
*Vedenie tepla
*Tepelná vodivosť
*Tepelný vodič
*Izolant
*Stavebné izolácie

Kategória:Tepelné izolácie
Zväz arabského Maghrebu

right|thumb|Členovia

**Zväz arabského Maghrebu** alebo **Únia arabského Maghrebu** (po francúzsky *Union du Maghreb arabe*, skr. **UMA**)

* zmluva podpísaná 17. 2. 1989 v Murrákuši
* členovia: Alžírsko, Líbya, Maroko, Mauritánia, Tunisko
* *cieľ*: posilnenie priateľských vzťahov medzi členmi, zaistenie prosperity, od r. 1992 pásmo voľného obchodu, od r. 1995 colná únia
* generálny sekretariát v Rabate
* predstavenstvo: hlavy štátov

Kategória:Medzinárodné organizácie
Gillian Andersonová

**Gillian Leigh Andersonová** (* 9. august 1968, Chicago, Illinois, USA) je americká herečka, ktorá v rokoch 19932002 stvárňovala postavu agentky Scullyovej v seriáli Akty X.

## Mladosť

Niekoľko mesiacov po narodení Gillian sa celá rodina presťahovala z Chicaga do Veľkej Británie, kde Gillianin otec začal študovať na londýnskej filmovej škole. Krátko po jej jedenástich narodeninách sa celá rodina presťahovala späť do USA. V Michigane  pokračovala Gillian v štúdiu na základnej a neskôr na strednej škole. Maturovala v roku 1986. Jej veľkou vášňou v tejto dobe bolo divadlo, a tak sa Gillian vo svojich 22 rokoch presťahovala do New Yorku. Okrem práce čašníčky hrala aj v niektorých newyorských divadlách. Prvý veľký úspech mala s divadelnou hrou Absent Friends. Gillian sa však v New Yorku nedokázala udržať a začala cestovať po celých USA. Vo svojich 24 rokoch sa dostala až do Los Angeles, kde (aj keď sa pôvodne odmietala zúčastňovať konkurzov do seriálov) si ju všimol scenárista Chris Carter, ktorý za túto budúcu predstaviteľku Dany Scullyovej vo svojom seriáli Akty X tak bojoval, že nakoniec s jej účinkovaním v novom sci-fi súhlasili aj producenti.

## Filmové úlohy

Producenti neboli s Gillian stále veľmi spokojní a všadeprítomné napätie povolil až obrovský úspech, ktorý Akty X počas prvých dvoch rokov vysielania dosiahli. Je paradox, že napriek obrovskému úspechu seriálu sa Gillian nikdy nenaskytla žiadna skutočne veľká filmová úloha (ako v prípade Davida Duchovneho, jej seriálového partnera, ktorý sa po skončení seriálu s úspechom venoval filmovým úlohám). Pokiaľ nepočítame celovečerný film Akty X z roku 1998, tak jej pravdepodobne najznámejšou filmovou úlohou bola tá vo filme *The Turning* (1992). Za zmienku stojí aj televízny film *The House of Mirth*, v ktorom sa herečka objavila v roku 2000. Ide o komornú historickú drámu. Z ďalších projektov, v ktorých sa objavila v hlavnej úlohe, sú to *The Mighty Celt* z roku 2005 a *Straightheads* z roku 2007.

## Súkromný život

* *Clyde Klotz* (1. január 1994 – 1997): Aj keď sa Gillian a Clyde brali romanticky na Havaji rovno na Nový rok, ich spoločné manželstvo klapalo iba dva roky, až bolo definitívne rozvedené v roku 1997. Rozvod urýchlilo obvinenie zo znásilnenia, ktoré bolo podané na Klotza. Majú spolu dcéru Piper, ktorá sa narodila 25. septembra 1994.
* *Julian Ozanne* (29. december 2004 – 2006): Juliana si Andersonová vzala na Vianoce v roku 2004. So svojim druhým manželom zostala rok a pol. V apríli 2006 sa rozišli. Gillian bola už v dobe rozchodu niekoľko mesiacov tehotná a jej druhé dieťa, syn Oscar, sa po menších komplikáciách narodil 1. novembra 2006, otcom je podnikateľ Mark Griffiths, s ktorým Gillian žila do roku 2012. 

## Iné projekty

## Externé odkazy
* gilliananderson.ws – oficiálne stránky
* imdb.com
* tv.com 
* csfd.cz 

## Zdroj

Kategória:Filmové herečky USA
Kategória:Televízne herečky USA
Kategória:Držitelia ceny Emmy
Kategória:Osobnosti zo Chicaga
Kategória:Držitelia Screen Actors Guild Award
Kategória:Enviromentalisti USA
Service pack

**Service pack** (skrátene **SP**) alebo **opravný balík** je súbor aktualizácií, opráv a/alebo vylepšení počítačového programu, ktorý je dodávaný vo forme jedného inštalačného balíka. Veľa spoločností ako napr. Microsoft alebo Autodesk obvykle vydáva service pack vtedy, keď počet individuálnych záplat pre konkrétny program presiahne určitý (ľubovoľne stanovený) limit. Inštalácia service packu je jednoduchšia a menej náchylná na chyby ako inštalácia veľkého množstva individuálnych záplat, toto platí ešte viac pri aktualizácií viacerých počítačov cez sieť.

Service packy sú obvykle číslované a odkazuje sa ne skrátene ako na SP1, SP2, atď. Je potrebné však spomenúť, že niekedy môžu okrem oprav chýb priniesť úplne nové vlastnosti, ako to bolo v prípade SP2 pre Windows XP.

## Inkrementálne a kumulatívne SP
Service pack môže byť *inkrementálny*, čo znamená, že obsahuje aktualizácie, ktoré neboli súčasťou predchádzajúcich service packov alebo, čo býva častejšie, *kumulatívny*, čo znamená, že jeho súčasťou je obsah jeho predchodcov. V prípade produktov Microsoftu sa inkrementálne aktualizácie označujú ako *service release*. Napríklad, Office 2000 musí byť upgradovaný na service release 1 (SR1) pred inštaláciou SP2.

Pre konkrétny program je bežné, že jeho service packy sú buď inkrementálne alebo kumulatívne. Z tohto dôvodu sa často označujú ako *celý súbor* programových service packov ako napr. *Service packy pre Microsoft Windows sú kumulatívne*.

## Pozri aj
* Adaptation Kit Update
* Hotfix
* Slipstream

* Windows Update

## Poznámky


## Externé odkazy
* Microsoft Support Lifecycle (obsahuje aj politiku pre service packy od Microsoftu)
* Microsoft Service Packy
* Stiahnutie Microsoft Windows XP SP2
* The Software Patch: features Service Packs for Windows, Office, WordPerfect

Kategória:Softvér
La Gloire

**La Gloire** bola pancierová loď triedy La Gloire francúzskeho námorníctva. La Gloire bola prvou oceánskou pancierovanou loďou, poháňanou parou, a tým bola prvým predobrazom bojových lodí, vtedy ešte nazývanými pancierové lode (pancierovaná loď, pancierový parník...)

La Gloire mala ešte dve sesterské lode: Normandie a Invincible.

## Stavba
Vývoj začal počas krymskej vojny, použitím nových námorných technológií ako Paixhansových kanónov a drážkovaných hlavní, s explozívnym strelivom pôsobiacim veľmi deštruktívne na vtedajšie drevené trupy plavidiel, a následne s vývojom železných obšívok na ešte drevený trup.

V Krymskej vojne boli použité plávajúce batérie vyrobené už len zo železa (ocele). Spojením tejto technológie spolu s vyššie spomenutými sa francúzkemu staviteľovi Dupuy de Lômeovy, podarilo postaviť prvú plnohodnotnú oceánsku pancierovú loď v lodeniciach Mourillon, v Toulone, 24. novembra 1859.

## Pohon a pancierovanie
5 630 tonové plavidlo bolo stavané s drevenou kostrou obloženou železnými plátmi. Jej bezmála až 12 cm pláty odolávali experimentálnej streľbe vtedy bežných diel (francúzskych 50 a britských 68-librových) zo vzdialenosti 20 m.

## Služba
Počas Americkej občianskej vojny sa zdržiavala neďaleko Cherbourgu kde ochránila konfederačný krížnik CSS Alabama pred USS Kearsargeom dňa 19. júna 1864.

V roku 1879 bola *La Gloire* deaktivovaná a zošrotovaná bola v roku 1883. Jej sesterské lode boli zošrotované o rok skôr pre ich slabšiu konštrukciu.

## Referencie
* *Steam, Steel and Shellfire: The steam warship 1815-1905* - Conway's History of the ship ISBN 0-7858-1413-2
* Musée de la Marine, Paris

## Iné projekty

## Galéria

Image:LaGloirePhotography.jpg
Image:LaGloireLaunch.jpg|Spustenie *La Gloire*
Image:LaGloire.jpg|*La Gloire*
Image:La Gloire.jpg|*La Gloire* v Illustrated London News.
Image:Gloire.jpg|S oplachtením.
Image:MuseeMarine-cuirasse1880-p1000463.jpg|Model.
Image:LaGloireFrontView.jpg|Model.
Image:Couronne-bougault-2.jpg|''Couronne'', blízka sesterská loď *La Gloire* pred rekonštrukciou


Kategória:Trieda La Gloire
Kategória:Francúzske pancierové lode
Kategória:Pancierové lode
Prestup tepla

**Prestup tepla** je prenos tepla rozhraním dvoch látok rôzneho skupenstva, presnejšie: prenos tepla medzi jadrom prúdiacej tekutiny a fázovým rozhraním (medzi touto tekutinou a buď tuhou látkou alebo tekutinou iného skupenstva). V užšom zmysle sa prestupom tepla myslí len prenos tepla rozhraním prúdiacej tekutiny a tuhej steny, t. j. presnejšie: prenos tepla medzi jadrom prúdiacej tekutiny a povrchom tuhej steny (inými slovami: prenos tepla cez tzv. medznú vrstvu).

Ak tekutina obteká tuhú stenu (napr. kanála, rúrky, nádoby), treba rozlíšiť tenkú časť tekutiny tečúcu v blízkosti steny (tzv. medzná vrstva) a ostatnú časť tečúcej tekutiny (tzv. jadro alebo hlavný prúd tekutiny). V medznej vrstve v dôsledku trenia platí, že rýchlosť tekutiny je nulová pri povrchu steny, potom spojito rastie až je nakoniec na hranici k jadru tekutiny rovnaká ako v jadre tekutiny. V časti medznej vrstvy tekutiny, ktorá je bezprostredne pri stene (tzv. laminárna podvrstva), všetka tekutina prúdi v smere paralelnom k stene (t.j. preč od sledovaného smeru, čiže od smeru kolmého na stenu) a prenos tepla (v sledovanom smere) sa teda realizuje nie prúdením, ale prakticky len slabším mechanizmom - vedením tepla. V laminárnej podvrstve je teda sústredená podstatná časť odporu proti prestupu tepla a nastáva tu hlavná časť „teplotného skoku“ medzi stenou a jadrom tekutiny; laminárna "pod"vrstva môže niekedy tvoriť celú medznú vrstvu. Vo zvyšku medznej vrstvy (ak nie je celá laminárna) a najmä v jadre tekutiny sa prenos tepla (v sledovanom smere) realizuje vedením aj prúdením tepla, vedenie tepla je však voči prúdeniu relatívne bezvýznamné. 

Množstvo tepla preneseného pri prestupe tepla udáva empirický tzv. Newtonov ochladzovací zákon. Nepracuje s teplotami vnútri medznej vrstvy, pracuje len s rozdielom teplôt medzi jadrom tekutiny a povrchom steny. Podrobnosti pozri v článku Newtonov ochladzovací zákon.

Prenos tepla cez stenu obklopenú z oboch strán tekutinami (t.j. postupnosť prestup tepla - vedenie tepla - prestup tepla) sa nazýva prechod tepla. Podrobnosti pozri v článku prechod tepla.

## Pozri aj
*Newtonov ochladzovací zákon
* Prechod tepla
* Vedenie tepla
* Termika

## Zdroje

Kategória:Termika
Kategória:Fyzikálne javy
Xinca

**Xinca** môže byť:

* domorodé etnikum v Guatemale, ktoré takmer vyhynulo a ako jediné v tejto krajine nepatrí do mayskej skupiny, pozri Xinca (etnikum)
* jazyk etnika, pozri xinca (jazyk).
Quetzaltenango

náhľad|Quetzaltenango
**Quetzaltenango** je druhé najväčšie mesto v Guatemale a sídlo rovnomenného departmentu. Nachádza sa na juhozápade krajiny v nadmorskej výške 2 333 m. Je významným hospodárskym strediskom. V tridsiatych rokoch 19. storočia bolo hlavným mestom štátu Los Altos, ktorý vznikol odčlenením od Guatemaly a v roku 1840 bol začlenený späť.

## Iné projekty

Kategória:Mestá v Guatemale
Los Altos

80px|left
**Los Altos** bol stredoamerický štát, ktorý vznikol ako súčasť Stredoamerickej federatívnej republiky v tridsiatych rokoch 19. storočia. Jeho hlavné mesto bolo Quetzaltenango. Rozprestieral sa na území dnešnej západnej Guatemaly a časti štátu Chiapas v Mexiku.
náhľad|250px|Poloha Los Altos
Štát vznikol v dôsledku rivality medzi Quetzaltenangom a mestom Guatemala. Po zániku Stredoamerickej únie sa Los Altos vyhlásil za nezávislú republiku a krátko na to bol anektovaný Guatemalou, kde vládol diktátor Rafael Carrera y Turcios. Mexiko využilo nestabilnú situáciu v oblasti a anektovalo jeho časť, ktorá dnes patrí do štátu Chiapas.

V rokoch 1844, 1848 a 1849 prebehli neúspešné vzbury proti Carrerovi, počas ktorých bola na krátky čas opäť vyhlásená nezávislosť Los Altos.

Tento región má dodnes svoje osobitosti a pojem "Los Altos" sa naďalej používa ako spoločný názov pre oblasť Quetzaltenanga. Podobne jeho mexická časť sa dodnes označuje ako "Los Altos de Chiapas".

Kategória:Dejiny Guatemaly
Kategória:Zaniknuté štáty Severnej Ameriky
Rafael Carrera y Turcios

**José Rafael Carrera y Turcios** (* 24. október 1814, Guatemala - † 14. apríl 1865, tamže) bol guatemalský politik, prezident a diktátor. 

Je jeden z najvýznamnejších stredoamerických politikov, ktorý bol vnímaný veľmi kontroverzne, lebo liberálni historici ho označovali ako diktátora, zatiaľ čo konzervatívni boli jeho zástancami. 

Bojoval v povstaní proti Morazánovi, ktorý naopak podporoval vznik šiesteho štátu Stredoamerickej únie Los Altos. Jeho vznik bol aj výrazom odporu voči príkoriam páchaným na miestnych obyvateľoch Carrerovými vojskami. Po bojoch na území Guatemaly aj Salvádoru sa Guatemala definitívne oddelila od Stredoamerickej únie ako nezávislá republika 21. marca 1847. 

Carrera sa stal prezidentom v roku 1851. Zrušil všetky dovtedy zavedené liberálne reformy. Jeho vláda znamenala po období plnom nepokojov pre krajinu dlhé obdobie mieru a stability. S Veľkou Britániou podpísal v roku 1859 zmluvu o odstúpení dnešného Belize. Počas Carrerovej vlády sa začala v Guatemale pestovať káva a krajina zažívala trvalý hospodársky rast.

Kategória:Narodenia v 1814
Kategória:Úmrtia v 1865
Kategória:Prezidenti Guatemaly
Chiapas

**Chiapas** je štát na juhovýchode Mexika, známy svojimi turistickými atrakciamipredovšetkým pralesmi, ruinami predkolumbovských civilizácií, koloniálnymi mestami a rôznorodosťou kultúry jeho obyvateľstva. Na východe hraničí s Guatemalou a na juhu s Tichým oceánom. Susedí tiež s mexickými štátmi Oaxaca (na západe), Veracruz (severozápad) a Tabasco (sever). Hlavné mesto je Tuxtla Gutiérrez. 

Hlavné hospodárske aktivity sú poľnohospodárstvo, obchod a cestovný ruch. Hlavné poľnohospodárske produkty sú káva, med a trstinový cukor.

## Iné projekty

Kategória:Štáty v Mexiku
Escuintla (mesto)

**Escuintla** je tretie najväčšie mesto v Guatemale a sídlo rovnomenného departmentu na juhu krajiny.

Kategória:Mestá v Guatemale
Izabal (jazero)

náhľad|Satelitná snímka jazera Izabal
**Izabal** (alebo **Golfo Dulce** - šp. *„Sladký záliv“*), je najväčšie jazero v Guatemale. Je dlhé  a široké . Má plochu  a maximálnu hĺbku . Odteká do Karibského mora cez menšie jazero Golfete Dulce a rieku Dulce. V jazere žije veľa druhov krokodílov, rýb a plazov.

## Iné projekty

Kategória:Jazerá v Guatemale
Escuintla

**Escuintla** môže byť:
* department v Guatemale, pozri Escuintla (department)
* mesto v Guatemale, pozri Escuintla (mesto)
Izabal

**Izabal** môže byť:
* department v Guatemale, pozri Izabal (department)
* jazero v Guatemale, pozri Izabal (jazero)
* mesto v Guatemale, pozri Izabal (mesto)
Drevenica (dom)

right|thumb|Drevenica v Česku

**Drevenica** je zrubová stavba tvorená drevenými brvnami z jedľového, bukového či jelšového dreva. Vzniknuté škáry sa najčastejšie upchávali machom a prekrývali žrďovinou alebo latkami, nazývanými aj záhlobky. Vzhľadom na lokalitu sa omazávali hlinou niekedy sa brvná bielili vápnom. Ako krytina sa používal drevený šindeľ. Zdobili sa združené okná, nadpražia dverí. Štít mal vysokú podlomenicu alebo sa robil doskový renesančný štít, usporiadaný klasovito alebo vejárovito. Hospodárske budovy sú spolu s obytnou budovou pod spoločnou valbovou strechou alebo strechou s veľmi vysokou podlomenicou ktorá je obohatená polvalbou, prípadne je štít dvakrát zalomený a ukončený kuklou.

## Iné projekty

Kategória:Stavby
Kategória:Drevená architektúra
I Mjong-bak

**I Mjong-bak** (po kórejsky: *I Mjong-bak* - 이명박/李明博) (* 9. december 1941, Osaka, Japonsko) kórejsky ekonóm, politik a v rokoch 2008 - 2013 desiaty prezident Kórejskej republiky, ktorý bol zvolený v prezidentských voľbách konaných 19. decembra 2007. (V juhokórejskej terminológii označovaný ako 17. prezident, pretože ďalšia kadencia starého prezidenta sa počíta ako keby to bol nový prezident). Do úradu nastúpil 25. februára 2008. Vo funkcii nahradil No Mu-hjona. 

## Stručný životopis
I Mjong-bak sa narodil svojim rodičom v čase japonskej okupáci Kórey (1905-1945) v Japonsku, kam sa rodičia presťahovali kvôli chudobe doma. Narodil sa ako tretí syn (4 synovia a 3 dcéry). Hneď po oslobodení (15. augusta 1945) sa spolu s celou rodinou vrátil späť do Kórey, kde sa usadili v meste Phohang. 

Z dôvodu nedostatku peňazí nemohol pokračovať v štúdiu na strednej škole. Až v rámci štipendií udeľovaných premiérom Kórejskej republiky mohol začať študovať na strednej škole a po jeho skončení sa dostal na Univerzitu Korjo. Po dvoch rokoch štúdií narukoval do armády (v Južnej Kórey je univerzitný študent po druhom ročníku povinný narukovať do armády).

Keď 3. júna 1964 prezident Pak Čong-hi vyhlásil stanné právo, I Mjong-bak sa zapojil do študentských protestov, za čo bol zadržaný a neskôr odsúdený na 5-ročný trest odňatia slobody. Vo väzení strávil 6 mesiacov, po čom bol následne prepustený. V roku 1965 nastúpil do novozaloženej firmy Hyu*ndai Construction*. Už po dvoch rokoch začal postupovať a vo svojich 29 rokoch (r. 1970) sa stal členom dozornej rady firmy. Po 10 rokoch pôsobenia vo firme sa ako 35-ročný stal generálnym riaditeľom firmy a v roku 1988 predsedom predstavenstva. Počas jeho pôsobenia sa firma Hyundai Constructions stala najväčšou stavebnou firmou v Južnej Kórei a jednou z najväčších na svete. V tom čase firma postavila aj most Penang v Thajsku, ktorý bol 3. najdlhším mostom sveta.

Začiatkom 90. rokov vstúpil do politiky a od roku 1992 do roku 1998 bol poslancom parlamentu *Kukhwe*. V rokoch 2002 až 2006 bol 32. primátorom hlavného mesta Soul.

## Iné projekty

## Externé odkazy
* Oficiálna stránka
* Profil na Biography.com 

Kategória:Prezidenti Kórejskej republiky
Kategória:Osobnosti z Osaky
Kategória:Rytieri veľkokríža Radu za zásluhy Talianskej republiky
Kategória:Rytieri Rádu slona
Výťah (literatúra)

**Výťah** alebo zriedkavo **abréžé** je text, ktorý v stručnej podobe sprostredkúva základné informácie o nejakom dlhšom texte. Veľmi stručne a informatívne údaje vymenúva a zaznamenáva, má znaky enumeratívnosti.

## Iné projekty

Kategória:Literárne pojmy
Amatol

**Amatol** je triviálny názov pre skupinu trhavín, pozostávajúcich zo zmesí dusičnanu amónneho a tritolu v rôznych pomeroch. Jedná sa o vysoko výkonné trhaviny, používaly sa na vojenské účely predovšetkým počas dlhotrvajúcich vojenských konfliktov, keď priemyselné produkčné kapacity tritolu (produkcia tritolu je relatívne materiálovo a energeticky náročná) nedosahovali vysokú spotrebu ozbrojenými silami (dusičnan amónny sa dá Haber-Boschovou metódu jednoducho vyrábať v neobmedzených množstvách zo vzduchu, vody a elektrickej energie). Počas 2. svetovej vojny často používaný ako trhacia náplň leteckých bômb, delostreleckých granátov, protiponorkových náloží a námorných mín. Býva nahradzovaný inými trhavinami ako Hexolity, Torpexy a Tritonaly.

Obsah dusičnanu amónneho v amatoloch sa pohybuje od 40 po 80 % v závislosti od dostupnosti tritolu a účelu použitia. Sila a brizancia so vzrastajúcim podielom dusičnanu amónneho klesá, zároveň stúpa citlivosť trhaviny na mechanické a teplné impulzy. Amatol 80/20 (obsahujúci 80 % dusičnanu amónneho a 20 % tritolu) pri výbuchu produkuje biely dym. Aj pri takto nízkom obsahu tritolu je pomerne účinnou trhavinou. Amatol 50/50 (50 % dusičnanu amónneho a 50 % tritolu)  produkuje pri detonácii tmavý dym. Nevýhodou amatolov je ich hygroskopia.  Z amatolov boli počas 1. svetovej vojny prímesou hliníku vyvinuté Amonaly, počas 2. svetovej vojny prímesami hexogénu resp. pentritu Amatexy, ktoré vykazujú v porovnaní s amatolmi zvýšenú brizanciu. 

Bol vynájdený počas 1. svetovej vojny, používal sa aj cez druhú svetovú a studenú vojnu ako aj v súčasnosti.

## Zdroj
* Department, Navy (1947). U.S. Explosive Ordnance. Washington, D.C.: Bureau of Ordnance. pp. 580. [Dostupné online http://www.hnsa.org/doc/ordnance/index.htm ]

Kategória:Výbušniny
Cykloalkán

[náhľad|[Cyklopropán je najmenšia alicyklická zlúčenina a najmenší cykloalkán]]
**Cykloalkány** (staršie **cykloparafíny**) sú nasýtené uhľovodíky so všeobecným vzorcom CnH2n, ktorých atómy sú usporiadané do kruhov, pričom najmenší z nich môže byť len trojčlenný. Cykloalkány sú uhľovodíky, ktoré majú v molekule jednoduché väzby C-C a uzavretý reťazec.

V názvoch cykloalkánov je charakteristická predpona cyklo- (z gréckeho *κύκλος* kúklos, “kruh”).

Najvýznamnejší cykloalkán je cyklohexán. Cyklohexán sa nachádza v niektorých ropách. Je to horľavá kvapalná látka, používa sa ako rozpúšťadlo a na výrobu plastov. Viaceré zlúčeniny odvodené od neho sú vonné látky v kvetoch, plodoch, listoch a iných častiach rastlín. Používajú sa v potravinárstve, kozmetike, ale aj pri výrobe liečív.
## Iné projekty
Nothing Else Matters

**„Nothing Else Matters“** je skladba od skupiny Metallica. Prvýkrát bola publikovaná v roku 1991 na ich tzv. Čiernom abume (anglicky Black album), ktorý bol vydaný pod názvom Metallica. Skladba patrí medzi ich najpopulárnejšie piesne, vyšli viaceré jej coververzie a je na jedenástom mieste v rebríčku Mainstream Rock Tracks Charts z roku 1992. Začiatkom roku 2014 (19.január 2014) sa umiestnila v hitparáde 2014 hitov na rádiu expres na 1.mieste!

## Coververzie
*Apocalyptica - album *[[Inquisition Symphony]]*
*Die Krupps 
*Vienna Boys' Choir
*Scott D. Davis
*Iron Horse
*Savatage
*Gregorian 
*Lucie Silvas (britský spevák a skladateľ)
*LMP na ich albume *[[A Century of Song]]*.
*Bif Naked na albume *[[Superbeautifulmonster]]*
*The Angels of Venice
*Staind on MTV Icon
*Apoptygma Berzerk na ich singli Paranoia 
*V taliančine spevákom a skladateľom Marco Masinim, s názvom "E chi se ne frega"
*Jon Oliva, Bob Balch (zo skupiny Fu Manchu), Lemmy, a Gregg Bissonette na albume *Metallica Assault: A Tribute to Metallica*.
*Solarisis - tribute to Metallica.
*Marco Masini (ako 'Chi Se Ne Frega), na albume 'Uscita Di Sicurezza' (verzia Marca Masiniho je iba v ištrumentálnej časti.
*Skupina Bugotak z Novosibirska vydala burjatskú verziu
*Holandský didžej DJ Zany & MC DV8 vytvorili hardštýlovú verziu skladby
* Ruská punková skupina Koma na kompilácii *Moskvallica-A Russian Tribute to Metallica* z roku 2002
*nemecké zoskupenie vokálnych spevákov Gregorian prespievalo túto skladbu ako gregoriánsky chorál

Kategória:Piesne z 1992
Kategória:Piesne skupiny Metallica
Kategória:Single Elektra Records
Valašská kolonizácia

**Valašská kolonizácia** alebo **valaská kolonizácia** je v literatúre používaný nesprávny termín, ktorým sa označuje doosídľovanie Slovenska na základe valašského práva v 14. – 17. storočí.

## Referencie

## Pozri aj
* Valasi (severné Karpaty)

Kategória:Dejiny Slovenska
Štát (rozlišovacia stránka)

**Štát** môže byť:
*politický subjekt, ktorý má zvrchovanosť, resp. právna organizácia zvrchovanej politickej moci spoločenstva na určitom území, pozri štát
*hlavný členský subjekt USA, pozri štát (USA)
*hlavný členský subjekt Mexika, pozri štát (Mexiko)
*hlavný členský subjekt Brazílie, pozri štát (Brazília)
*hlavný členský subjekt Indie, pozri štát (India)
*hlavný členský subjekt Austrálie, pozri štát (Austrália)
*administratívna jednotka v Južnom Sudáne, pozri štát (Južný Sudán)
*Platónov dialóg, pozri Štát (dialóg)
Rozvojová krajina

**Rozvojová krajina** alebo (pojem z čias studenej vojny) **krajina tretieho sveta** je krajina, ktorá má nízky HDP na obyvateľa, nízky index ľudského rozvoja, vysokú úmrtnosť a veľmi nízky celkový životný štandard. Neexistuje však žiadna objektívna definícia rozvojovej krajiny; vo všeobecnosti tieto štáty nie sú tak rozvinuté ako členské štáty OECD, sú to teda prevažne štáty mimo OECD, ktoré sa označujú ako rozvinuté krajiny či krajiny prvého sveta.

Rozvojové krajiny sú zväčša bývalé kolónie. Pod nevýkonné hospodárstvo sa podpisujú orientácia na poľnohospodárstvo a ťažobný priemysel, ako aj občianske vojny (dôsledky kolonizácie), ale v neposlednom rade aj nízka vzdelanosť obyvateľstva, prírodné katastrofy a neschopnosť im čeliť a odstraňovať ich následky. Významným problémom rozvojových krajín sú aj rôzne epidémie, ktorých šírenie je uľahčené nedostatočnou zdravotníckou starostlivosťou, nezamestnanosť a nízke ohodnotenie pracujúcich a z toho vyplývajúca nesolventnosť obyvateľstva. 

Ako rozvojové krajiny sa obvykle označujú všetky africké krajiny (okrem Južnej Afriky), latinskoamerické krajiny, krajiny juhozápadnej, južnej a juhovýchodnej Ázie a všetky krajiny Oceánie s výnimkou Austrálie a Nového Zélandu.

## Termín krajina tretieho sveta
Termín prvýkrát použil v roku 1952 francúzsky demograf Alfred Sauvy. Pomenoval ním krajiny, ktoré sa počas studenej vojny nepridali ani na stranu USA (Prvý svet) ani na stranu ZSSR (Druhý svet). Po rozpade ZSSR Druhý svet sa väčšinou prestal používať a ako Prvý svet sa často začali označovať všetky rozvinuté krajiny.

Kategória:Politika
Kategória:Geografia
Kategória:Studená vojna
Rémus

thumb|Romulus a Rémus
**Rémus** (771 pred Kr. (?), Alba Longa – 753 pred Kr.?, Rím) bol brat – dvojča prvého rímskeho kráľa Romula, s ktorým súperil o to, kto z nich bude vládnuť Rímu.

Jeho matkou bola Rhea Silvia, dcéra kráľa Numitora z Alby Longy, otcom boh Mars. Keď Rhea Silvia otehotnela, strýko ju dal utopiť v rieke Tiber, narodené deti prikázal utopiť v rieke. Deti sa zachránili, odkojila ich vlčica a vychoval pastier Faustulus. Keď deti dospeli, dozvedeli sa o zločine voči ich matke, preto sa pomstili a rozhodli sa založiť nové mesto na mieste, kde ich zachránila vlčica a kde vyrastali.

Romulus a Remus súperili o to, kto z nich bude vládnuť novozaloženému mestu, rozhodnutie ponechali na vôli bohov – mali sledovať nebeské znamenia. Remus sa usadil na pahorku Aventíne, Romulus na Palatíne. Removi ako prvému priletelo šesť orlov, ale Romulovi o niečo neskôr až dvanásť, preto si robil nároky na vládu.

Romulus motykou naznačil pôdorys základov nového mesta. Keď vyhĺbil priekopu, ktorá mala symbolizovať obrannú priekopu, Remus mu s posmechom preskakoval cez ňu, preto sa Romulus nahneval a motykou ho zabil so slovami: "Tak nech zhynie každý nepriateľ, ktorý prekročí hradby Ríma".

Neskôr Réma uctievali spolu s bratom ako ochranných bohov mesta Ríma.

## Iné projekty

Kategória:Staroveký Rím
Rémus
Rea Silvia

**Rea Silvia** alebo **Rhea Silvia** bola dcéra kráľa Numitora z Alby Longy a matka Romula a Réma, zakladateľov Ríma.

Kráľa Numitora zvrhol z trónu jeho mladší brat Aemulius a pretože sa obával, aby jeho dcéra Rhea Silvia nemala deti, ktoré by sa mohli neskôr pomstiť, urobil z nej kňažku bohyne Vesty. Vestálky museli dodržiavať sľub panenstva, preto Aemulius predpokladal, že Rhea Silvia nebude mať deti. Okrem toho ju uzavrel v malej miestnosti, aby ju vylúčil zo spoločenstva. Rheu Silviu však navštívil boh vojny Mars, oplodnil ju a z tohoto spojenia sa narodili dvojičky Romulus a Rémus.

Kráľ Aemulius sa rozhodol potrestať Rheu Silviu podľa pradávneho zvyku a dal ju hodiť do rieky Tiber. Rieka zachránila Rheu Silviu, podobne ako aj jej synov, ktorí neskôr založili Rím.

Keď Romulus a Rémus dospeli, dozvedeli sa o osude svojej matky a pomstili sa kráľovi Aemuliovi. Neusadili sa však v Albe Longe, ale založili si vlastné mesto – Rím.

## Iné projekty

Kategória:Staroveký Rím
Rhea Silvia
Bebopová stupnica

**Bebopové stupnice** sú stupnice používané v džeze. Charakteristické sú pre štýl bebop, podľa ktorého sú pomenované. Bebop stupnice sú odvodené od durovej stupnice, ku ktorej sa pridáva jeden prechodný chromatický tón. Najčastejšie používanými bebopovými stupnicami sú: Bebop dominantná, Bebop dórska a Bebop durová stupnica.

## Bebop dominantná stupnica
Bebop dominantná stupnica je odvodená z durovej stupnice a má pridaný prechodný tón medzi šiestym a siedmim tónom. Obsahuje teda veľkú aj malú septimu. (1-2-3-4-5-6-7b-7; c-d-e-f-g-a-b-h). Táto stupnica sa používa do dominantných septakordov. 

## Bebop dórska stupnica
Bebop dórska stupnica je odvodená z dórskej stupnice a má pridaný tón medzi 3. a 4. tónom. Obsahuje teda veľkú a malú terciu a má malú septimu. (1-2-3b-3-4-5-6-7b; c-d-es-e-f-g-a-b). Táto stupnica sa často používa do molových akordov, dobre vystihuje subdominantnú funkciu. 

## Bebop durová stupnica
Bebop durová stupnica je odvodená z durovej stupnice a prechodný tón má medzi 5. a 6. tónom. (1-2-3-4-5-6b-6-7; c-d-e-f-g-as-a-h). Používa sa do durových septakordov. 

## Bebop molová stupnica
Bebop molová stupnica je odvodená z molovej melodickej stupnice smerom hore. Pridaný je tu tón medzi 5. a 6. tónom. (1-2-3b-4-5-6b-6-7; c-d-es-f-g-as-a-h). Táto stupnica sa často používa do mol6 (molový kvintakord + veľká sexta) akordov. 

## Zdroje

*David Baker, *Jazz Improvisation*, Alfred.
*David Baker, *Arranging and composing*, Alfred.

## Externé odkazy
The Bebop Scale For Guitar 

Kategória:Džez
Kategória:Hudobné stupnice
Tepelný vodič

**Tepelný vodič** je látka, ktorá dobre vedie teplo, tzn. má vysokú tepelnú vodivosť. 

Veličina, ktorá umožňuje porovnanie látok podľa tepelnej vodivosti, sa nazýva súčiniteľ tepelnej vodivosti. Tepelné vodiče majú veľký súčiniteľ tepelnej vodivosti.

Opakom tepelného vodiča je tepelný izolant.

Z bežných látok sú dobrými vodičmi tepla predovšetkým kovy. 

Najlepšími vodičmi tepla sú striebro, meď, hliník, wolfrám, mosadz. 

## Pozri aj
*Vedenie tepla
*Tepelná vodivosť
*Tepelný izolant

Kategória:Termika
Materiálová konštanta

**Materiálová konštanta** v technike je konštanta, ktorá charakterizuje danú látku. Materiálová konštanta je často fyzikálna veličina, ktorá pre daný materiál nadobúda konštantnú hodnotu iba za určitých podmienok (určitý rozsah teplôt, tlaku a pod.). Materiálová konštanta teda charakterizuje vlastnosť danej látky za presne špecifikovaných podmienok.

Materiálovou konštantou bývá často fyzikálna veličina, napr. permeabilita, teplotný súčiniteľ elektrického odporu, modul pružnosti, alebo niektoré špeciálne hodnoty fyzikálnych veličín, napr. medza sklzu a podobne. Môže tiež závisieť na tvare telesa, napr. odpor vzduchu vyjadrujúcí odpor prostredia.

Materiálovou konštantou môže byť aj technická veličina, charakterizujúca skúmaný proces, napr. konštanty charakterizujúce vplyv korózie, šírky vzorku a pod.

Materiálové konštanty sa obvykle vyskytujú v empirických vzťahoch a sú väčšinou určované experimentálne. Materiálové konštanty sa vyskytujú predevšetkým v technike, fyzike a chémii.

## Pozri aj
*Fyzikálna konštanta
*Veličina

Kategória:Fyzika
Kategória:Materiálová veda
Kategória:Technika
Alterovaná stupnica

**Alterovaná stupnica** (ang. *altered scale* alebo *diminished whole-tone scale*) je stupnica vznikne chromatickým vyplnením jednotlivých stupňov durovej alebo molovej stupnice tak, aby tóny tonického kvintakordu ( I., III. a V. stupeň) zostali nealterované. Od tónu C vyplnenním durovej stupnice C dur, kde tonickým kvintakordu tvoria tóny C-E-G, vznikne alterovaná stupnica **c**-des-d-dis-**e**-f-fis-**g**-as-a-ais/b-h-**c**. Vidíme, že tóny tonického kvintakordu nie sú nijako alterované (nemajú žiadne prípony -is alebo -es, resp. -isis alebo -eses).

## Referencie

Kategória:Hudobné stupnice